
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2143 

5 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιστημονικού Συμβουλίου ΝΙΜΤΣ. 1 

Χορήγηση άδειας Ιδιωτικού Σχολείου Δευτεροβάθ¬ 
μιας Εκπαίδευσης-Λυκείου. 2 

Χορήγηση Άδειας ιδιωτικού Σχολείου Πρωτοβάθμι¬ 
ας Εκπαίδευσης - Δημοτικού. 3 

Χορήγηση άδειας Ιδιωτικού Σχολείου Πρωτοβάθμιας 
Εκπαίδευσης - Νηπιαγωγείου Συστεγαζόμενου με 

ΜΦΠΑΔ. 4 

Τροποποίηση της με αρ. πρωτ. 124062/Γ2/06-09-2013 
υπουργικής απόφασης (ΦΕΚ 2350 Β') όσον αφο¬ 
ρά στις αναθέσεις των μαθημάτων επιλογής της 
Α' τάξης Γενικού Λυκείου και των Α' και Β' τάξε¬ 


ων Εσπερινού Γ ενικού Λυκείου. 5 

Τροποποίηση της αριθμ. 36580/10-12-2013 (ΦΕΚ 3276/ 
Β/23-12-2013) απόφασης ίδρυσης σχόλης προπονη¬ 
τών αντισφαίρισης Γ' κατηγορίας στην Αθήνα. 6 

Τροποποίηση του Οργανισμού Εσωτερικής Υπηρεσί¬ 
ας της «Δημοτικής Επιχείρησης Ύδρευσης Απο¬ 
χέτευσης Ηρακλείου» (Δ.Ε.Υ.Α. Ηρακλείου). 7 


Καθιέρωση υπερωριακής εργασίας (απογευματινής) 
για τους μήνες Αύγουστο έως και Δεκέμβριο του 
έτους 2014 για τους υπαλλήλους της Διεύθυνσης 
Αγροτικής Οικονομίας (Εδρα) της Περιφέρειας 

Δυτικής Μακεδονίας. 8 

Προκήρυξη για την οριστική παραχώρηση μεταλλεί¬ 
ου χρωμίτη στους Νέστορα-Ιωάννη Μανακανάτα 
και Απόστολο Μπαράτση, που βρίσκεται στη θέση 
«Μεταλλείο» στην περιφέρεια του Δ.Δ. Ομβριακής, 


του Δήμου Δομοκού της Π.Ε. Φθιώτιδας. 9 

ΑΠΟΦΑΣΕΙ Σ 

Αριθμ. Φ.959.1/46/853888/Σ.5190 (1) 


Συγκρότηση Επιστημονικού Συμβουλίου ΝΙΜΤΣ. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΥΓΕΙΑΣ 

Έχοντας υπόψη: 
α. Τις διατάξεις: 

1) Του Ν. 3329/2005 Εθνικό Σύστημα Υγείας και Κοινω¬ 
νικής Αλληλεγγύης και λοιπές διατάξεις (ΦΕΚ Α' 1981). 


2) Του Ν. 3868/2010 «Αναβάθμιση του Εθνικού Συστή¬ 
ματος Υγείας και λοιπές διατάξεις αρμοδιότητας του 
Υπουργείου Υγείας και Κοινωνικής Αλληλεγγύης» ( ΦΕΚ 
Α' 129). 

3) Του ΑΝ 1137/1946 «Περί ακυρώσεως και κωδικο- 
ποιήσεως των διατάξεων των αφορουσών το ΝΙΜΤΣ» 
(ΦΕΚ Α' 113). 

4) Του ΒΔ 16.7.1947 «Περί Κανονισμού Λειτουργίας του 
ΝΙΜΤΣ» (ΦΕΚ Α' 236). 

5) Του άρθρου 28 του Ν. 2646/1998 «Ανάπτυξη του 
Εθνικού Συστήματος Κοινωνικής Φροντίδας και άλλες 
διατάξεις» (ΦΕΚ Α' 236). 

6) Του Ν. 2889/2001 «Βελτίωση και Εκσυγχρονισμός 
του Εθνικού Συστήματος Υγείας και άλλες διατάξεις» 
(ΦΕΚ Α' 37). 

7) Των άρθρων 48 και 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώ¬ 
θηκε με το άρθρο πρώτο του ΠΔ 63/2005 (ΦΕΚ Α' 96). 

β. Το υπ’ αριθμ. 1179/2/25-7-2011 Πρακτικό του ΔΣ/ 
ΝΙΜΤΣ. 

γ. Το γεγονός ότι το ΝΙΜΤΣ δεν αποτελεί Νοσοκομει¬ 
ακή Μονάδα που ανήκει στο ΕΣΥ. 

δ. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

ε. Την ανάγκη προσαρμογής ορισμένων διατάξεων 
του νόμου 3868/2010 (ΦΕΚ Α' 129) που αναφέρονται σε 
θέματα ιατρών του Εθνικού Συστήματος Υγείας στις 
ισχύουσες ιδιαίτερες τοιαύτες για το ΝΙΜΤΣ, όπως είχε 
γίνει και για την υπαγωγή των ιατρών του ΕΣΥ του 
ΝΙΜΤΣ στις διατάξεις του Ν. 3329/2005 (ΦΕΚ Α' 1981) 
με την εκδοθείσα Φ. 959.1/80/829265/13-10-2008 κοινή 
υπουργική απόφαση (ΦΕΚ Β' 2167), αποφασίζουμε: 

1. Η σύνθεση του Επιστημονικού Συμβουλίου, που προ- 
βλέπεται από τις διατάξεις του άρθρου 9 του Ν. 3329/ 
2005 «Εθνικό Σύστημα Υγείας και Κοινωνικής Αλληλεγ¬ 
γύης και λοιπές διατάξεις» (ΦΕΚ Α' 1981), όπως αντικα- 
ταστάθηκαν με τις διατάξεις του άρθρου 8 παράγραφος 
13 του Ν. 3868/2010 (ΦΕΚ Α' 129), έχει ως ακολούθως: 

Συνιστάται εννεαμελές Επιστημονικό Συμβούλιο που 
αποτελείται από: 

α.'Ενα (1) Συντονιστή Δντή του Κλάδου ΕΣΥ. 

β.'Ενα (1) Δντή Στρατιωτικό ιατρό-Δντή Τομέα. 

γ.'Εναν (1) ιατρό με βαθμό Δντή του Κλάδου ΕΣΥ. 
δ. Ένα (1) Στρατιωτικό ιατρό, Επιμελητή Α'. 
ε.'Εναν (1) Επιμελητή Β' του Κλάδου ΕΣΥ. 
στ. Έναν (1) Επιστήμονα της Ιατρικής Υπηρεσίας, μη 
ιατρό, Στρατιωτικό. 

ζ. Έναν (1) Επιστήμονα της Ιατρικής Υπηρεσίας, μη 
ιατρό, κατηγορίας ΤΕ με βαθμό Α'. 
η. Έναν (1) Ειδικευόμενο ιατρό, 
θ. Ένα (1) Νοσηλευτή ΠΕ, με βαθμό Α' και ελλείψει 
αυτού, ένα (1) Νοσηλευτή ΤΕ. 

2. Οι Στρατιωτικοί Ιατροί, μέλη του Επιστημονικού 
Συμβουλίου, ορίζονται από το Διοικητικό Συμβούλιο του 
ΝΙΜΤΣ, για διετή θητεία, ενώ τα άλλα μέλη του εκλέγο¬ 
νται ομοίως για διετή θητεία, σύμφωνα με την καθοριζό¬ 
μενη από τις διατάξεις του άρθρου 9 του Ν. 3329/2005 
«Εθνικό Σύστημα Υγείας και Κοινωνικής Αλληλεγγύης 
και λοιπές διατάξεις» όπως ισχύει μετά την τροποποί¬ 
ηση διατάξεων του, με τις παραγράφους 13, 14 και 15 
του άρθρου 8 του Ν. 3868/2010, διαδικασία. Όλα τα μέλη 
του Επιστημονικού Συμβουλίου ορίζονται και εκλέγονται 
κατά περίπτωση με τον αναπληρωτή τους. 

3. Ο τρόπος εκλογής του Διευθυντή της Ιατρικής Υπη¬ 
ρεσίας και των Διευθυντών των Τομέων, ως και της επι¬ 
λογής και αξιολόγησης των Διευθυντών και Επιμελητών 
ΕΣΥ, που υπηρετούν στο Ίδρυμα, έχει ως εξής: 

α. Ο Διευθυντής της Ιατρικής Υπηρεσίας του Ιδρύ¬ 
ματος ορίζεται για τριετή θητεία από το Διοικητικό 
Συμβούλιο του Ιδρύματος, μεταξύ των υπηρετούντων σ’ 
αυτό, Συντονιστών Διευθυντών και Διευθυντών ιατρών 
ΕΣΥ και Στρατιωτικών Ιατρών εφαρμοζόμενων αναλό- 
γως των διατάξεων της παραγράφου 1 του άρθρου 7 
του Ν. 2889/2001, όπως ισχύει. 

β. Οι Διευθυντές των τριών Τομέων - Παθολογικού, 
Εργαστηριακού και Χειρουργικού - ορίζονται για τριετή 
θητεία από το Διοικητικό Συμβούλιο του Ιδρύματος, 
εφαρμοζόμενων αναλόγως των διατάξεων της παρα¬ 
γράφου 6 του άρθρου 7 του Ν. 2889/2001 όπως ισχύει. 
Μια εκ των τριών θέσεων, Διευθυντών Τομέων κατα¬ 
λαμβάνεται από Στρατιωτικό ιατρό. 

γ. Οι Διευθυντές και οι Επιμελητές, ιατροί του ΕΣΥ, 
επιλέγονται και αξιολογούνται από τα Συμβούλια Επιλο¬ 
γής και Αξιολόγησης Διευθυντών ΕΣΥ και τα Περιφερει¬ 
ακά Συμβούλια Επιλογής Επιμελητών ΕΣΥ, αντιστοίχως, 
εφαρμοζόμενων αναλόγως των διατάξεων των παρα¬ 
γράφων 8 και 11 του άρθρου 
II του Ν. 2889/2001, όπως ισχύουν. 

4. Για την εφαρμογή των παραπάνω διατάξεων, ως 
Διοικητής του Νοσοκομείου νοείται ο Γενικός Διευθυ¬ 
ντής του Ιδρύματος. 

5. Με την παρούσα, καταργείται η υπ’ αριθμ. Φ.959.1/ 
80/829265/Σ.8215/13 Οκτ 2008 απόφαση του Υφυπουργού 
Εθνικής Άμυνας και του Υπουργού Υγείας και Κοινωνικής 
Αλληλεγγύης (ΦΕΚ Β' 2167). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2014 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΓΕΙΑΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΜΑΥΡΟΥΔΗΣ ΒΟΡΙΔΗΣ 


Αριθμ. Φ.2.Β/112076/Δ5 (2) 

Χορήγηση άδειας Ιδιωτικού Σχολείου Δευτεροβάθμιας 
Εκπαίδευσης-Λυκείου. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 (ΦΕΚ 244/ 
τ. Α'/01-09-1977). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του Ν. 4093/2012 (ΦΕΚ 222/τ. Α'/12-10-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από τις 
διατάξεις του άρθρου 30 του Ν. 4111/2013 (ΦΕΚ 18/τ. Α'/ 
25-01-2013) «Συνταξιοδοτικές ρυθμίσεις ... και άλλες επεί¬ 
γουσες διατάξεις» και όπως αντικαταστάθηκαν από τις 
διατάξεις του άρθρου πρώτου του Ν. 4152/2013 (ΦΕΚ 
107/τ. Α'/9-5-2013) «Επείγοντα μέτρα εφαρμογής ... και 
4127/2013», του άρθρου 33 του Ν. 4186/2013 (ΦΕΚ 193/τ. Α'/ 

17- 9-2013) «Αναδιάρθρωση της Δευτεροβάθμιας Εκπαί¬ 
δευσης και λοιπές διατάξεις, της παρ. 3 του άρθρου 
έκτου του ν. 4218/2013 (ΦΕΚ 268/τ. Α'/10-12-2013) «Κύρωση 
της Πράξης Νομοθετικού Περιεχομένου ... και άλλες δια¬ 
τάξεις» και του άρθρου 11 του Ν. 4229/2014 (ΦΕΚ 8/τ. Α'/ 
10-01-2014) «Άδεια εγκατάστασης και λειτουργίας χώ¬ 
ρου παραστάσεων... και άλλες διατάξεις» και του άρ¬ 
θρου 48 του Ν. 4264/2014 (ΦΕΚ 118/τ. Α'/15-05-2014) 
«Άσκηση εμπορικών δραστηριοτήτων και άλλες δια¬ 
τάξεις». 

3. Την αρ. 10135/18-11-2012 Υ.Α. «Καθορισμός ποσού 
παραβολών και χρηματικών ποσών για παρόχους ιδι¬ 
ωτικής εκπαίδευσης και κατάρτισης κατά την παρ. Θ 
του πρώτου άρθρου του Ν. 4093/2012» (ΦΕΚ 3057/τ. Β'/ 

18- 10-2012), όπως τροποποιήθηκε και ισχύει με την αρ. 
34566/1Α/12-03-2013 Κ.Υ.Α. (ΦΕΚ 756 τ. Β'/3-4-2013). 

4. Την αρ. 151678/1Α/3-12-2012 Υ.Α. «Καθορισμός απαι- 
τούμενων δικαιολογητικών ... ΝΠΔΔ» (ΦΕΚ3324/τ. Β'/ 
12 - 12 - 2012 ). 

5. Την από 117681/Δ5/27-08-2013 αίτηση των ενδιαφε¬ 
ρομένων. 

6. Την αρ. ΔΑ/24367/19-06-2014 Γνώμη του ΕΟΠΠΕΠ. 

7. Το άρθρο 2 της αρ. 94654/ΣΤ5/19-06-2014 απόφα¬ 
σης του Πρωθυπουργού και του Υπουργού Παιδείας 
και Θρησκευμάτων «Καθορισμός αρμοδιοτήτων... στον 
Υφυπουργό Παιδείας και Θρησκευμάτων Αλέξανδρο 
Δερμεντζόπουλο» (ΦΕΚ 1618 τ. Β'), αποφασίζουμε: 

Από το σχολικό έτος 2013-2014, χορηγούμε στην 
εταιρεία «Ιδιωτικό Εσπερινό Γενικό Λύκειο Βασιλικής 
Κοροπούλη» άδεια Ιδιωτικού Σχολείου Δευτεροβάθμιας 
Εκπαίδευσης - Λυκείου, για έξι (6) αίθουσες διδασκαλίας 
εκ των οποίων δύο (2) αίθουσες διδασκαλίας δυνα¬ 
μικότητας δεκαεννέα (19) μαθητών, μίας (1) αίθουσας 
διδασκαλίας δυναμικότητας έντεκα (11) μαθητών, μίας 
(1) αίθουσας διδασκαλίας δυναμικότητας δεκατριών (13) 
μαθητών, μίας (1) αίθουσας διδασκαλίας δυναμικότητας 
δεκαέξι (16) μαθητών, μίας (1) αίθουσας διδασκαλίας δυ¬ 
ναμικότητας δώδεκα (12) μαθητών και μίας (1) αίθουσας 
πληροφορικής. 

Ο διακριτικός τίτλος άδειας ίδρυσης και λειτουργίας 
είναι: «Ιδιωτικό Εσπερινό Γενικό Λύκειο Βασιλικής Κο¬ 
ροπούλη». 

Το Ιδιωτικό Λύκειο θα λειτουργήσει στην Λεωφόρο 
Βουλιαγμένης 311 στην περιοχή του Αγίου Δημητρίου 

Αττικής, με νόμιμο εκπρόσωπο στο Υπουργείο Παιδείας 
και Θρησκευμάτων την Βασιλική Κοροπούλη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Ιουλίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθμ. Φ.2.Β/112071/Δ5 (3) 

Χορήγηση Αδειας ιδιωτικού Σχολείου Πρωτοβάθμιας 
Εκπαίδευσης - Δημοτικού. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 (ΦΕΚ 244/ 
τ. Α701-09-1977). 

2. Τ ις διατάξεις της υποπαρ. Θ3 της παρ. Θ του άρ¬ 
θρου πρώτου του Ν. 4093/2012 (ΦΕΚ 222/τ. Α'/12-10-2012) 
«Εγκριση (Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από 
τις διατάξεις του άρθρου 30 του Ν. 4111/2013 (ΦΕΚ 18/ 
τ. Α'/25-01-2013) «Συνταξιοδοτικές ρυθμίσεις ... και άλλες 
επείγουσες διατάξεις» και όπως αντικαταστάθηκαν από 
τις διατάξεις του άρθρου πρώτου του Ν. 4152/2013 (ΦΕΚ 
107/τ. Α'/9-5-2013) «Επείγοντα μέτρα εφαρμογής... και 
4127/2013», του άρθρου 33 του Ν. 4186/2013 (ΦΕΚ 193/ 
τ. Α717-9-2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις, της παρ. 3 του άρ¬ 
θρου έκτου του Ν. 4218/2013 (ΦΕΚ 268/τ. Α710-12-2013) 
«Κύρωση της Πράξης Νομοθετικού Περιεχομένου ... και 
άλλες διατάξεις» και του άρθρου 11 του Ν. 4229/2014 
(ΦΕΚ 8/τ. ΑΤΙ 0-01-2014) «Αδεια εγκατάστασης και λει¬ 
τουργίας χώρου παραστάσεων ... και άλλες διατάξεις» 
και του άρθρου 48 του Ν. 4264/2014 (ΦΕΚ 118/τ. Α7 
15-5-2014) «Ασκηση εμπορικών δραστηριοτήτων και άλ¬ 
λες διατάξεις». 

3. Την αριθμ. 10135/18-11-2012 Υ.Α. «Καθορισμός ποσού 
παραβολών και χρηματικών ποσών για παρόχους ιδι¬ 
ωτικής εκπαίδευσης και κατάρτισης κατά την παρ. Θ 
του πρώτου άρθρου του ν. 4093/2012» (ΦΕΚ 3057/τ. Β7 
18-10-2012), όπως τροποποιήθηκε και ισχύει με την αριθμ. 
34566/ΙΑ/12-03-2013 Κ.Υ.Α. (ΦΕΚ 756 τ. Β73-4-2013). 

4. Την αριθμ. 151678/ΙΑ/3-12-2012 Υ.Α. «Καθορισμός 
απαιτούμενων δικαιολογητικών ... ΝΠΔΔ» (ΦΕΚ 3324/ 
τ. Β712-12-2012). 

5. Την από 92286/Δ5/10-07-2013 αίτηση των ενδιαφε¬ 
ρομένων. 

6. Την υπ’ αριθμ. ΔΑ/24369/19-6-2014 απόφαση της 
114ης/19-06-2014 Συνεδρίασης του Δ.Σ. του Ε.Ο.Π.Π.Ε.Π, 
περί τροποποίησης αδειών ιδιωτικών φορέων εκπαίδευ¬ 
σης και κατάρτισης. 

7. Το άρθρο 2 της αρ. 94654/ΣΤ5/19-06-2014 απόφα¬ 
σης του Πρωθυπουργού και του Υπουργού Παιδείας 
και Θρησκευμάτων «Καθορισμός αρμοδιοτήτων... στον 
Υφυπουργό Παιδείας και Θρησκευμάτων Αλέξανδρο 
Δερμεντζόπουλο» (ΦΕΚ 1618 τ. Β'), αποφασίζουμε: 

Από το σχολικό έτος 2013-2014, χορηγούμε στην «Ιερά 
Μονή των Αδελφών του Τάγματος του Αγίου Ιωσήφ της 
Εμφανίσεως της Καθολικής Εκκλησίας.» άδεια Ιδιωτικού 
Σχολείου Πρωτοβάθμιας Εκπαίδευσης -Δημοτικού, για 


δεκαπέντε (15) αίθουσες διδασκαλίας εκ των οποίων 
πέντε (5) αίθουσες διδασκαλίας δυναμικότητας είκοσι 
οκτώ (28) μαθητών, δύο (2) αίθουσες διδασκαλίας δυ¬ 
ναμικότητας είκοσι έξι (26) μαθητών, επτά (7) αίθουσες 
διδασκαλίας δυναμικότητας είκοσι τεσσάρων (24) μα¬ 
θητών, μίας (1) αίθουσας διδασκαλίας δυναμικότητας 
είκοσι πέντε (25) μαθητών καθώς και μίας (1) αίθουσας 
πληροφορικής και μίας (1) αίθουσας εργαστηρίου. 

Ο διακριτικός τίτλος άδειας ίδρυσης και λειτουργίας 
είναι: «Ιδιωτικό Δημοτικό-Ελληνογαλλική Σχολή 8ΑΙΝΤ 
ϋΟδΕΡΗ». 

Το Ιδιωτικό Δημοτικό θα λειτουργήσει στην οδό Π. 
Ράλλη 2, στην περιοχή Πεύκη Αττικής με νόμιμο εκπρό¬ 
σωπο στο Υπουργείο Παιδείας και θρησκευμάτων την 
Αντωνία Χατζηπαναγιώτου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Ιουλίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθμ. Φ.2.ΓΒ/ 112061/Δ5 (4) 

Χορήγηση άδειας Ιδιωτικού Σχολείου Πρωτοβάθμιας 
Εκπαίδευσης - Νηπιαγωγείου Συστεγαζόμενου με 
ΜΦΠΑΔ. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 (ΦΕΚ 244/ 
τ. Α71-9-1977). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του Ν. 4093/2012 (ΦΕΚ 222/τ. Α712-10-2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από 
τις διατάξεις του άρθρου 30 του Ν. 4111/2013 (ΦΕΚ 18/ 
τ. Α725-1-2013) «Συνταξιοδοτικές ρυθμίσεις ... και άλλες 
επείγουσες διατάξεις» και όπως αντικαταστάθηκαν από 
τις διατάξεις του άρθρου πρώτου του ν. 4152/2013 (ΦΕΚ 
107/τ. Α79-5-2013) «Επείγοντα μέτρα εφαρμογής ... και 
4127/2013» και του άρθρου 33 του Ν. 4186/2013 (ΦΕΚ 
193/τ. Α717-9-2013) «Αναδιάρθρωση της Δευτεροβάθμιας 
Εκπαίδευσης και λοιπές διατάξεις» και της παρ. 3 του 
άρθρου έκτου του Ν. 4218/2013 (ΦΕΚ 268/τ. Α710-12- 
2013) «Κύρωση της Πράξης Νομοθετικού Περιεχομένου 
και... άλλες διατάξεις», του άρθρου 11 του Ν. 4229 (ΦΕΚ 
8/τ. Α710-1 -2014) «Αδεια εγκατάστασης και λειτουργίας 
χώρου παραστάσεων-Αδεια παράστασης και άλλες δι¬ 
ατάξεις» και του άρθρου 48 του Ν. 4264/2014 (ΦΕΚ 118/ 
τ. Α715-5-2014) «Ασκηση εμπορικών δραστηριοτήτων και 
άλλες διατάξεις». 

3. Την αριθμ. 10135/18-11-2012 Υ.Α. «Καθορισμός ποσού 
παραβολών και χρηματικών ποσών για παρόχους ιδιωτι¬ 
κής εκπαίδευσης και κατάρτισης κατά την παρ. Θ του πρώ¬ 
του άρθρου του Ν. 4093/2012» (ΦΕΚ 3057/τ. Β718-11-2012), 
όπως τροποποιήθηκε και ισχύει με την αρ. 34566/1Α/12- 
03-2013 Κ.Υ.Α. (ΦΕΚ 756/τ.Β73-4-2013). 

4. Την αρ. 151678/1Α/3-12-2012 Υ.Α. «Καθορισμός απαιτού- 
μενων δικαιολογητικών... ΝΠΔΔ» (ΦΕΚ 3324/τ. Β712-12-2012). 

5. Την αριθμ. 2591/14-4-1014 απόφαση του Δήμου Αι¬ 
γάλεω, Διεύθυνση Κοινωνικής Πρόνοιας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την από 30-8-2013 αίτηση της Χατζηδάκη Αικατερί¬ 
νης, με την οποία δηλώνεται και ο αριθμός των νηπίων. 

7. Την αριθμ. 113/05-6-2014 Συνεδρίαση του Δ.Σ. του 
Ε.Ο.Π.Π.Ε.Π. διατύπωση γνώμης ως προς τη συνδρομή 
των κτιριολογικών προϋποθέσεων. 

8. Το άρθρο 2 της αριθμ. 94654/ΣΤ5/19-6-2014 απόφα¬ 
σης του Πρωθυπουργού και του Υπουργού Παιδείας και 
Θρησκευμάτων «Καθορισμός αρμοδιοτήτων... στον Υφυ¬ 
πουργό Παιδείας και Θρησκευμάτων Αλέξανδρο Δερ- 
μεντζόπουλο» (ΦΕΚ 1618/τ. Β'/19-6-2014), αποφασίζουμε: 

Από το σχολικό έτος 2013-2014 χορηγούμε στη Χα¬ 
τζηδάκη Αικατερίνη άδεια Ιδιωτικού Σχολείου Πρωτο¬ 
βάθμιας Εκπαίδευσης - Νηπιαγωγείου, Συστεγαζόμενου 
στη ΜΦΠΑΔ «ΗΛΙΟΤΟΠΟΣ» της Χατζηδάκη Αικατερίνης, 
για μέγιστο αριθμό νηπίων είκοσι οχτώ (28). 

Ο διακριτικός τίτλος της άδειας ίδρυσης και λειτουρ¬ 
γίας του Νηπιαγωγείου είναι: «Συστεγαζόμενο Ιδιωτικό 
Νηπιαγωγείο - Χατζηδάκη Αικατερίνη». 

Το Νηπιαγωγείο θα λειτουργήσει επί των οδών Ανθί¬ 
μου Γαζή 25 και Ιεροπηγής, στο Ίλιον Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Ιουλίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθμ. 115959/Γ2 (5) 

Τροποποίηση της με αρ. πρωτ. 124062/Γ2/06-09-2013 
υπουργικής απόφασης (ΦΕΚ 2350 Β') όσον αφορά 
στις αναθέσεις των μαθημάτων επιλογής της Α' τά¬ 
ξης Γ ενικού Λυκείου και των Α' και Β' τάξεων Εσπε¬ 
ρινού Γ ενικού Λυκείου. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 42 παρ. 2 περ. ζ του Ν. 4186/ 
2013 (ΦΕΚ 193 Α') «Αναδιάρθρωση της Δευτεροβάθμιας 
Εκπαίδευσης και λοιπές διατάξεις». 

2. Την με αρ. πρωτ. 118842/Γ2/17-09-2008 υπουργική 
απόφαση «Αναθέσεις μαθημάτων Γυμνασίου, Γενικού 
Λυκείου, ΕΠΑ.Λ. και ΕΠΑ.Σ.» (ΦΕΚ 1984 Β'), όπως τροπο¬ 
ποιήθηκε και ισχύει. 

3. Την με αρ. πρωτ. 129534/Γ2/16-09-2013 εγκύκλιο με 
θέμα: «Μαθήματα επιλογής Α' τάξης Γ ενικού Λυκείου και 
Α' και Β' τάξεων Εσπερινού Γ ενικού Λυκείου». 

4. Τις διατάξεις της παραγράφου 3 του άρθρου 2 του 
Ν. 3966/2011 (ΦΕΚ Α' 118) «θεσμικό πλαίσιο των Πρότυπων 
Πειραματικών Σχολείων,Ίδρυση Ινστιτούτου Εκπαιδευτι¬ 
κής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

5. Τις διατάξεις του άρθρου 90 του κώδικα Νομοθε¬ 
σίας για την Κυβέρνηση και τα Κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

6. Τ ις με αρ. 26/2013 και 30/2013 Πράξεις του Δ.Σ. του 
Ινστιτούτου Εκπαιδευτικής Πολιτικής (Ι.Ε.Π.) και το με 
αρ. πρωτ. 7076/30-10-2013 έγγραφο χου Ι.Ε.Π. 

7. Τις διατάξεις του άρθρου 2 της υπ’ αριθ. 94654/ 
ΣΤ5/19-06-2014 απόφασης του Πρωθυπουργού και του 
Υπουργού Παιδείας και θρησκευμάτων «Καθορισμός αρ¬ 


μοδιοτήτων στους Υφυπουργούς Παιδείας και Θρησκευ¬ 
μάτων, Αλέξανδρο Δερμεντζόπουλο και Κωνσταντίνο 
Κουκοδήμο» (ΦΕΚ 1618 Β'). 

8. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού Προϋπο¬ 
λογισμού, αποφασίζουμε: 

Τροποποιούμε την με αρ. πρωτ. 124062/Γ2/06-09-2013 
υπουργική απόφαση (ΦΕΚ 2350 Β') ως ακολούθως: 

Οι αναθέσεις των μαθημάτων επιλογής της Α' τάξης 
Γενικού Λυκείου και των Α' και Β' τάξεων Εσπερινού 
Γ ενικού Λυκείου ορίζονται ως εξής: 


ΜΑΘΗΜΑ 

Α' ΑΝΑΘΕΣΗ 

Β' ΑΝΑΘΕΣΗ 

Εφαρμογές Πληροφορικής 

ΠΕΙ9, ΠΕ20 


Γεωλογία και Διαχείριση 
Φυσικών Πόρων 

ΠΕ04.05, ΠΕ12, 

ΠΕΗ (04, 05), 

ΠΕ17 (εκτός 
ΠΕ17.09 και 

ΠΕ17.10) 

ΠΕ04 (01, 02, 03, 
04), 

ΠΕ17 (09,10) 

ΠΕ18 (12,13,14,15, 
16,17,18, 30) 

Ελληνικός και Ευρωπαϊκός 
Πολιτισμός 

ΠΕ02, ΠΕ08 

ΠΕ05, ΠΕ06, 

ΠΕ07, ΠΕ10, ΠΕ13 

Καλλιτεχνική 

Παιδεία 

Εικαστικά 

ΠΕ08 


Μουσική 

ΠΕΙ 6.01 


Στοιχεία 

θεατρολογίας 

ΠΕ18.41, ΠΕ32 

ΠΕ02 


Κατά τα λοιπά ισχύειη με αρ. πρωτ. 124062/Γ2/06-09-2013 
υπουργική απόφαση (ΦΕΚ 2350 Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Ιουλίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθμ. 22877 (6) 

Τροποποίηση της αριθμ. 36580/10-12-2013 (ΦΕΚ 3276/ 
Β/23-12-2013) απόφασης ίδρυσης σχόλης προπονη¬ 
τών αντισφαίρισης Γ' κατηγορίας στην Αθήνα. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη 

1. Τ ις διατάξεις: 

α) Του Ν. 1558/1985, άρθρο 27 «Σύσταση Γ ενικών Γ ραμ- 
ματειών» παρ. 2 ε, περ. ιν «Γενική Γραμματεία Αθλητι¬ 
σμού» (ΦΕΚ 137 Α'). 

β) Του άρθρου 136 παρ. 6 του Ν. 2725/1999 (ΦΕΚ Α' 121), 
όπως αντικαταστάθηκε με το άρθρο 78 παρ. 2 του 
Ν. 4170/2013 «Ενσωμάτωση της Οδηγίας 2011/16/ΕΕ, ρύθ¬ 
μιση θεμάτων της ΕΛ.Τ.Ε., αναμόρφωση Οργανισμού του 
Ν.Σ.Κ. και άλλες διατάξεις». 

γ) Του Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 98). 

δ) Του Π.Δ. 77/1985 «Οργανισμός της Γ.Γ.Α.» (ΦΕΚ Α' 28), 
όπως ισχύει. 

ε)Του Π.Δ. 118/2013«Τροποποίηση του Π.Δ 85/2012(Α'141) - 
Ίδρυση Υπουργείου Υποδομών, Μεταφορών και Δικτύων 
και Υπουργείου Πολιτισμού και Αθλητισμού και μετο- 
νομασία των Υπουργείων Ανάπτυξης, Ανταγωνιστικό¬ 
τητας, Μεταφορών, Υποδομών και Δικτύων και Παιδεί¬ 
ας και Θρησκευμάτων, Πολιτισμού και Αθλητισμού σε 

Υπουργείο Ανάπτυξης και Ανταγωνιστικότητας και σε 
Υπουργείο Παιδείας και Θρησκευμάτων αντιστοίχως» 
(ΦΕΚ 152/ Α/25-6-2013). 

στ) Του Π.Δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 153/Α/25.06.2013). 

2. Την αριθμ. 175537/25484/22410/11363 απόφαση του 
Πρωθυπουργού και του Υπουργού Πολιτισμού και Αθλη¬ 
τισμού «Ανάθεση αρμοδιοτήτων στον Υφυπουργό Πολι¬ 
τισμού και Αθλητισμού Ιωάννη Ανδριανό και στην Υφυ¬ 
πουργό Πολιτισμού και Αθλητισμού Αγγελική Γκερέκου» 
(ΦΕΚ 1864/Β/8.07.2014). 

3. Την αριθμ. Δ.Υ./13.5.2008 υπουργική απόφαση (ΦΕΚ 
971/Β/26-5-2008), (Κανονισμός Προπονητών Αντισφαίρισης). 

4. Το αριθμ. 24717/25-10-2012 έγγραφο του Υφυπουργού 
Παιδείας και Θρησκευμάτων, Πολιτισμού και Αθλητισμού 
προς την Ελληνική Φίλαθλη Ομοσπονδία Αντισφαίρισης. 

5. Τα αριθμ. 3979/22.10.2012, 4962/12.11.2013 και 5330/ 
3.12.2013 έγγραφα της Ελληνικής Φίλαθλης Ομοσπονδί¬ 
ας Αντισφαίρισης και το αριθμ. 17/15.11.13 έγγραφο του 
Συνδέσμου Προπονητών Αντισφαίρισης Ελλάδος. 

6. Το αριθμ. 21271/14-07-2014 αίτημα «περί αντικατά¬ 
στασης της Προέδρου καθώς και ενός μέλους της Επι¬ 
τροπής Δ/σης της Σχολής Προπονητών Αντισφαίρισης 
Γ' Κατηγορίας στην Αθήνα). 

7. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

8. Τις υπάρχουσες ανάγκες σε προπονητικό δυναμικό 
στο άθλημα, αποφασίζουμε: 

Τροποποιούμε την αριθμ. 36580/10-12-2013 (ΦΕΚ 3276/ 
Β/23-12-2013) απόφαση ίδρυσης Σχολής Προπονητών 
Αντισφαίρισης Γ' Κατηγορίας στην Αθήνα, στο μέρος 
που αφορά τα μέλη της πενταμελούς επιτροπής διοί¬ 
κησης ως εξής: 

Αντικαθιστούμε την Χριστοπούλου Σταματίνα του 
Κων/νου, Πρόεδρο της επιτροπής, υπάλληλο της Γ.Γ.Α. 
και στη θέση της ορίζουμε ως Πρόεδρο την Βαρβέρη 
Λουίζα του Ιωάννη, υπάλληλο της Γ.Γ.Α. 

Αντικαθιστούμε την ΓιαννοπούλουΈλενα του Ιωάννη, 
μέλος της επιτροπής, υπάλληλο της Γ.Γ.Α. και στη θέση 
της ορίζουμε ως μέλος την Σακελαροπούλου Ανδριανή 
του Ιωάννη, υπάλληλο της Γ.Γ.Α. 

Κατά τα λοιπά ισχύει η αριθμ. 36580/10-12-2013 (ΦΕΚ 
3276/Β/23-13) απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2014 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΔΡΙΑΝΟΣ 
-♦- 

Αριθμ. 7297 (7) 

Τροποποίηση του Οργανισμού Εσωτερικής Υπηρεσίας 
της «Δημοτικής Επιχείρησης Ύδρευσης Αποχέτευ¬ 
σης Ηρακλείου» (Δ.Ε.Υ.Α. Ηρακλείου). 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 280 παρ. I του Ν. 3852/2010, 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης». 


2. Τις διατάξεις του άρθρου 8 του ΠΔ136/2010, «Οργα¬ 
νισμός της Αποκεντρωμένης Διοίκησης Κρήτης». 

3. Τις διατάξεις του άρθρου 7 παρ. 1 του Ν. 1069/1980, 
«Περί κινήτρων διά την ίδρυσιν Επιχειρήσεων Υδρεύσε- 
ως και Αποχετεύσεως», όπως ισχύουν. 

4. Τον Οργανισμό Εσωτερικής Υπηρεσίας της Δ.Ε.Υ.Α. 
Ηρακλείου, που εγκρίθηκε με την αριθ. 38797/1984 από¬ 
φαση του Υπουργού Εσωτερικών, όπως έχει τροποποι¬ 
ηθεί μεταγενέστερα. 

5. Την αριθμ. 1214/3-2-2012 απόφαση του Γ ενικού Γ ραμ- 
ματέα Αποκεντρωμένης Διοίκησης Κρήτης (ΦΕΚ 408/Β7 
22-2-2012), περί τροποποίησης του ως άνω ΟΕΥ. 

6. Τις αριθ. 35 και 47/2014 αποφάσεις του Διοικητικού 
Συμβουλίου της Δ.Ε.Υ.Α. Ηρακλείου περί τροποποίησης 
του Οργανισμού Εσωτερικής Υπηρεσίας της. 

7. Τις αριθ. 314 και 315/2014 αποφάσεις του Δημοτικού 
Συμβουλίου του Δήμου Ηρακλείου, με τις οποίες εκφρά¬ 
ζεται η σύμφωνη γνώμη του περί της τροποποίησης 
του Οργανισμού Εσωτερικής Υπηρεσίας της Δ.Ε.Υ.Α. 
Ηρακλείου, σύμφωνα με τις ως άνω αποφάσεις. 

8. Την αριθμ. 3593/13-5-2014 βεβαίωση του Διευθυντή 
Δ/Ο Υπηρεσιών της Δ.Ε.Υ.Α. Ηρακλείου, αποφασίζουμε: 

Εγκρίνουμε τις αριθ. 35/2014 και 47/2014 αποφάσεις 
του Διοικητικού Συμβουλίου της ΔΕΥΑ Ηρακλείου, με 
τις οποίες τροποποιείται ο Οργανισμός Εσωτερικής 
Υπηρεσίας ως προς τα άρθρα 7,12, 25 και 81, τα οποία 
τροποποιούνται ως εξής: 

1. Αρθρο 7ο 

- Στην παράγραφο 2 με τίτλο «ΔΙΟΙΚΗΤΙΚΗ ΚΑΙ ΟΙ¬ 
ΚΟΝΟΜΙΚΗ ΥΠΗΡΕΣΙΑ» η υποπαράγραφος 2.3 με τίτλο 
«Τμήμα Οικονομικό» παραμένει μόνο με την υποπαρά- 
γραφο 2.3.1 με τίτλο «Γραφείο Λογιστηρίου» και δια¬ 
γράφεται η υποπαράγραφος 2.3.2 με τίτλο «Γραφείο 
Ταμείου». 

- Στο τέλος της παραγράφου 2 του άρθρου 7 προ¬ 
στίθεται νέα υποπαράγραφος με αριθμό 2.6 και τίτλο 
«Τμήμα Ταμείου». 

2. Άρθρο 12ο 

Τροποποιείται το άρθρο 12 με τίτλο «Θέσεις Εργασίας 
Πρακτικής Ασκησης Σπουδαστών Α.Τ.Ε.Ι.» και προβλέ- 
πονται αντί οκτώ (8), εννέα (9) θέσεις σπουδαστών των 
Α.Τ.Ε.Ι., διαφόρων ειδικοτήτων, για εξάμηνη Πρακτική 
Ασκηση, σύμφωνα με τις ισχύουσες Διατάξεις 

3. Αρθρο 25ο 

Ο τίτλος «Γραφείο Ταμείου» αντικαθίσταται με τον 
τίτλο «Τμήμα Ταμείου» και εν συνεχεία η πρώτη πα¬ 
ράγραφος του άρθρου τροποποιείται ως ακολούθως: 
«Τοποθετείται Προϊστάμενος Τμήματος, σύμφωνα με τις 
διατάξεις του παρόντος: 

1 ....». 

4. Άρθρο 81 

Μετάταξη Προσωπικού που κατέχει οργανικές θέσεις 

1. Μεταβολή του κλάδου ή της κατηγορίας ή της ει¬ 
δικότητας που ανήκει ο μισθωτός (μετάταξη) γίνεται 
από το Δ.Σ. της Επιχείρησης, ύστερα από αίτηση του 
ενδιαφερομένου, εφ’ όσον υπάρχει κενή θέση και ο 
μετατασσόμενος έχει τα προσόντα για την κατάληψη 
θέσης, στην οποία μετατάσσεται. 

2. Για τη μετάταξη θα πρέπει να εκφράσουν γραπτώς 
τις απόψεις τους ο Γ ενικός Διευθυντής της Επιχείρησης, 
ο Διευθυντής Υπηρεσίας στην οποία ανήκει ο εργαζό¬ 
μενος και ο προϊστάμενος του τμήματος προέλευσης 
αλλά και προορισμού του ενδιαφερομένου. 

3. Σε περίπτωση κενής οργανικής θέσης, για την οποία 
δεν υπάρχει εργαζόμενος, ο οποίος να πληροί τα απαι- 
τούμενα τυπικά προσόντα, η μετάταξη λαμβάνει χώρα 
κατόπιν συνεκτίμησης της υπηρεσιακής εμπειρίας και 
της εργασιακής απόδοσης του ενδιαφερομένου και με 
τη σύμφωνη γνώμη των υπηρεσιακών παραγόντων της 
προηγούμενης παραγράφου. 

ΑΚΡΟΤΕΛΕΥΤΙΟ ΑΡΘΡΟ ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
2.000,00 ευρώ, για το οικονομικό έτος 2014, που θα 
καλυφθεί από τους Κ.Α. 60.00.0000 και 60.03.0000 του 
Προϋπολογισμού της Δ.Ε.Υ.Α.Η. 

Για τα επόμενα έτη προκαλείται ετήσια δαπάνη ύψους 
6.000,00 ευρώ, η οποία θα εγγράφεται στους αντίστοι¬ 
χους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Ιουλίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΓΡΗΓΟΡΙΟΣ ΡΟΚΑΔΑΚΗΣ 
-♦- 

Αριθμ. 73685/2535 (8) 

Καθιέρωση υπερωριακής εργασίας (απογευματινής) για 
τους μήνες Αύγουστο έως και Δεκέμβριο του έτους 
2014 για τους υπαλλήλους της Διεύθυνσης Αγρο¬ 
τικής Οικονομίας (Έδρα) της Περιφέρειας Δυτικής 
Μακεδονίας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 282 του Ν. 3852/2010 (ΦΕΚ 
87 Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 20 του Ν. 4024/2011 (ΦΕΚ 
226/τ. Α') «Συνταξιοδοτικές ρυθμίσεις, ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015», όπως αυτές τροποποιήθη¬ 
καν με το άρθρο 45 του Ν. 4071/2012 και με αυτές του 
αρ. 176 του Ν. 4261/ 2014 (ΦΕΚ 107/Α'). 

3. Τις διατάξεις της παραγρ. 7 του άρθρου 25 του 
Ν. 2738/1999 (ΦΕΚ 180 Α') «Συλλογικές Διαπραγματεύσεις 
στην Δημόσια Διοίκηση, μονιμοποιήσεις συμβασιούχων 
αορίστου χρόνου και άλλες διατάξεις». 

4. Το υπ’ αριθμ. πρωτ. 1779/17-7-2014 έγγραφο της 
Δ/νσης Αγροτικής Οικονομίας (Έδρα). 

5. Την ανάγκη καθιέρωσης υπερωριακής εργασίας για 
τους υπαλλήλους της Διεύθυνσης Αγροτικής Οικονομίας 
(Έδρα), λόγω της έλλειψης προσωπικού, του αυξημένου 
φόρτου εργασίας λόγω της μηχανογράφησης και δι¬ 
οικητικού ελέγχου των αιτήσεων πληρωμής-δηλώσεων 
εφαρμογής του προγράμματος της Βιολογικής Γεωρ- 
γίας, των αιτήσεων πληρωμής-δηλώσεων εφαρμογής 
Βιολογικής Κτηνοτροφίας καθώς και αιτήσεις από άλλα 
προγράμματα που είναι ανοιχτά. 

6. Το γεγονός ότι η προκαλούμενη δαπάνη, ύψους 
6.100,00 € ευρώ θα καλυφθεί από τις πιστώσεις του ΚΑΕ 
0511 και ειδικού φορέα 073 σε βάρος του προϋπολογι¬ 
σμού του έτους 2014, για την πληρωμή των υπερωριών 
των ανωτέρω υπαλλήλων, αποφασίζουμε: 


Την καθιέρωση υπερωριακής εργασίας (απογευματι¬ 
νής) καθ’ υπέρβαση της υποχρεωτικής, για τους μήνες 
Αύγουστο έως και Δεκέμβριο έτους 2014, για τους υπαλ¬ 
λήλους της Διεύθυνσης Αγροτικής Οικονομίας (Εδρα) 
της Περιφέρειας Δυτικής Μακεδονίας: 


Διεύθυνση 

Αριθμός 

υπαλλήλων 

Ώρες 

απογευματινής 

εργασίας 

Αγροτικής 
Οικονομίας (Έδρα) 

10 

1000 


Οι ώρες απογευματινής εργασίας δεν ξεπερνούν τις 
(20) είκοσι ώρες το μήνα ανά υπάλληλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 21 Ιουλίου 2014 

Ο Περιφερειάρχης 
ΓΕΩΡΓΙΟΣ ΔΑΚΗΣ 

-♦- 

Αριθμ. ΔΑ/Φ. 16.123/3742 (9) 

Προκήρυξη για την οριστική παραχώρηση μεταλλείου 
χρωμίτη στους Νέστορα-Ιωάννη Μανακανάτα και 
Απόστολο Μπαράτση, που βρίσκεται στη θέση «Με¬ 
ταλλείο» στην περιφέρεια του Δ.Δ. Ομβριακής, του 
Δήμου Δομοκού της Π.Ε. Φθιώτιδας. 

Ο ΑΝΤΙΠΕΡΙΦΕΡΕΙΑΡΧΗΣ ΦΘΙΩΤΙΔΑΣ 

Έχοντας υπόψη: 

1. Τις διατάξεις του Ν.Δ. 210/1973 «Περί Μεταλλευτικού 
Κώδικος» όπως τροποποιήθηκε με το Ν. 274/1976 και 
ισχύει. 

2. Το Ν. 3852/2010 (ΦΕΚ Α/Αρ.Φ.87/7-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Το Π.Δ. 148/2010 (ΦΕΚ 241 Α/27-12-2010) «Οργανισμός 
της Περιφέρειας Στερεός Ελλάδας». 

4. Την με αρ. πρ. 802/126/20-1-2011 (ΦΕΚ 139 Β) απόφα¬ 
ση Περιφερειάρχη Στερεός Ελλάδας περί «Μεταβίβαση 
αρμοδιοτήτων στους Αντιπεριφερειάρχες ...». 

5. Την με αριθμό πρωτοκόλλου ΔΑ/Φ.16.123/523/ 
21.03.2008 απόφαση του Νομάρχη Φθιώτιδας με την 
οποία χορηγήθηκε στους Νέστορα - Ιωάννη Μανακα¬ 
νάτα και Απόστολο Μπαράτση, Αδεια Μεταλλευτικών 
Ερευνών διάρκειας τριών (3) ετών, σε χώρο εκτάσεως 
5.339.178,89 τ.μ. περίπου, που ανήκει στην κτηματική πε¬ 
ριφέρεια του Δ. Δ. Ομβριακής, του Δήμου Ξυνιάδας, (νυν 
Δήμος Δομοκού). 

6. Την από 17-03-2011 αίτηση των Νέστορα - Ιωάν¬ 
νη Μανακανάτα και Απόστολου Μπαράτση για έκδοση 
οριστικής παραχώρησης, η οποία καταχωρήθηκε στο 
βιβλίο μεταλλείων της Δ/νσης Ανάπτυξης Π.Ε. Φθιώ¬ 
τιδας με α/α 2151 και στο πρωτόκολλο αυτής με αριθ. 
717/17-3-2011. 

7. Το με αρ. πρωτ. Δ.Α./Φ. 16.123/717/09-05-2011 έγγραφο 
της Διεύθυνσης Ανάπτυξης της Π.Ε. Φθιώτιδας. 

8. Την υπ’ αρ. πρωτ. 1894/29-08-2011 γνωμοδότηση του 
ΙΓΜΕΜ. 

9. Το με αρ. πρωτ. Δ8/Δ/Φ7.49/10675/1932/15-6-2012 έγ¬ 
γραφο της Διεύθυνσης Μεταλλευτικών & Βιομηχανικών 
Ορυκτών/τμήμα Δ'/ΥΠΕΚΑ. 

10. Το με αρ. πρ. 76711/646/23-7-2012 έγγραφο Δ/νσης 
Βιομηχανίας Ενέργειας και Φυσικών Πόρων/Π. Στ. Ελλάδας. 

11 Το με αρ. πρωτ. Δ.Α./Φ.16.123/546/17-12-2012 έγγραφο 
της Διεύθυνσης Ανάπτυξης της Π.Ε. Φθιώτιδας. 

12. Την υπ’ αρ. πρ. Δ8/Δ/Φ7.49/25233ΠΕ/4842/4-2-2013 
απόφαση του Υφυπουργού Περιβάλλοντος Ενέργειας 
και Κλιματικής Αλλαγής με την οποία χορηγήθηκε ετή¬ 
σια παράταση στην υπ’ αρ. ΔΑ/Φ. 16.123/523/21-03-2008 
Άδεια Μεταλλευτικών Ερευνών. 

13. Την υπ’ αρ. πρωτ. 19402/3574/22-10-2013 αίτηση 
υποβολής νέας οικονομοτεχνικής μελέτης των Νέστο- 
ρα - Ιωάννη Μανακανάτα και Απόστολου Μπαράτση. 

14. Την υπ’ αρ. πρ. 3796 π.ε./07-01-2014 νέα γνωμοδό¬ 
τηση του ΙΓΜΕΜ. 

15. Τη διόρθωση (ΦΕΚ 1088 Β/30.04.2014) σφάλματος 
στην με αρ. πρ. ΔΑ/Φ.16.123/ 523/21-03-2008 απόφαση 
του Νομάρχη Φθιώτιδας. 

16. Το γεγονός ότι στην αιτούμενη προς παραχώρηση 
έκταση διαπιστώθηκε η ύπαρξη εκμεταλλεύσιμων απο¬ 
θεμάτων χρωμίτη σύμφωνα με την υπ’ αρ. πρ. 3796 π.ε./ 
7-1-2014 γνωμοδότηση του ΙΓΜΕΜ. 

17. Το με αρ. πρωτ. Δ.Α./Φ.16.123/305/16-05-2014 έγγρα¬ 
φο της Διεύθυνσης Ανάπτυξης Π.Ε. Φθιώτιδας. 

18. Το με αρ. πρωτ. Δ8/Δ/Φ7.49/9180/2396/26-6-2014 
έγγραφο της Διεύθυνσης Μεταλλευτικών και Βιομηχα¬ 
νικών Ορυκτών/τμήμα Δ'/ΥΠΕΚΑ, αποφασίζουμε: 

Α. Προτείνουμε την οριστική παραχώρηση στους Νέ- 
στορα - Ιωάννη Μανακανάτα και Απόστολο Μπαράτση 
εκτάσεως τεσσάρων χιλιάδων εξακοσίων ενενήντα πέ¬ 
ντε στρεμμάτων και επτακόσια ογδόντα πέντε τετραγω¬ 
νικά και πενήντα ένα τετραγωνικά εκατοστά (4.695.785,51 
πι2) που ευρίσκεται στη θέση «Μεταλλείο» στην περι¬ 


φέρεια του Δ.Δ. Ομβριακής, του Δήμου Δομοκού, της 
Π.Ε. Φθιώτιδας και προσδιορίζεται από τις παρακάτω 
ορθογώνιες αζιμουθιακές συντεταγμένες: 


Α/Α 

X 

Υ 

Α1 

-11.709,42 

-16.785,58 

Α2 

-13.888,37 

-17.956,20 

Α3 

-11.979,54 

-21.110,62 

Α4 

-12.249,53 

-18.867,01 

Α5 

-11.252,29 

-18.219,72 

Α6 

-11.252,90 

-17.487,66 

Α1 

-11.709,42 

-16.785,58 


εξαρτώμενες από το Κ.Φ.Χ. Φαρσάλων, κλίμακας 
1:100.000, με στοιχεία Ι_ = 39°15, Μ = -1°15'. 

Β. Καλούμε τους ενδιαφερομένους να υποβάλλουν 
τις προσφυγές τους κατά της αιτούμενης από τους Νέ- 
στορα - Ιωάννη Μανακανάτα και Απόστολο Μπαράτση 
οριστικής παραχώρησης, εντός τριάντα (30) ημερών 
από της τελευταίας ημερομηνίας των δημοσιεύσεων 
του χώρου που βρίσκεται στη θέση «Μεταλλείο» στην 
περιφέρεια του Δ.Δ. Ομβριακής, του Δήμου Δομοκού, 
της Π.Ε. Φθιώτιδας και με όρια όπως περιγράφονται 
παραπάνω ενώπιον των Διοικητικών Δικαστηρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 24 Ιουλίου 2014 

Ο Αντιπεριφερειάρχης 
ΘΩΜΑΣ ΣΤΑΪΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ·) 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβόιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

★ 02021430508140008 * - 












































































